Diari Oficial de la Generalitat Valenciana


Sumari del DOGV 4965, del 14-03-2005 (2005/2362)

RESOLUCIÓ de 3 de febrer de 2005, de la Direcció General de Treball i Seguretat Laboral, per la qual es disposa el registre i la publicació de l'acord pel qual es modifiquen determinats articles del conveni col·lectiu de l'empresa Editorial Prensa Valenciana, SA (codi núm. 8000172).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/2362


Data del document
:   03-02-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * empresa privada
    * editorial

RESOLUCIÓ de 3 de febrer de 2005, de la Direcció General de Treball i Seguretat Laboral, per la qual es disposa el registre i la publicació de l'acord pel qual es modifiquen determinats articles del conveni col·lectiu de l'empresa Editorial Prensa Valenciana, SA (codi núm. 8000172). [2005/M2362]
  
Vist el text de l'acord pel qual es modifiquen els articles 12, 15 i 27 i s'introduïx un article 15 bis al conveni col·lectiu de l'empresa Editorial Prensa Valenciana, SA, presentat davant d'esta Direcció General de Treball i Seguretat Laboral el dia 21 de gener de 2005, i subscrit per la comissió negociadora en data 30 de desembre de 2004, integrada pels representants de l'empresa i de part dels treballadors per representants del comité d'empresa, de conformitat amb el que s'ha disposat en l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la comissió negociadora, i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 3 de febrer de 2005.- El director general de Treball i Seguretat Laboral: Román Ceballos Sancho.
  
Modificacions conveni col·lectiu d'Editorial Prensa Valenciana, SA, a partir de l'1 de gener de 2005.
  
Article 12. Jornada de treball
  
Al personal adscrit al present conveni li correspon una jornada laboral de 36 hores setmanals, de dilluns a diumenge, segons les necessitats de l'empresa..
  
El personal amb jornada continuada tindrà dret a un descans de 20 minuts.
  
Al treballador que no faça ús del dit descans no se li computarà com a jornada extraordinària ni se li descomptarà.
  
Article 15. Jornades en dissabte i/o diumenge
  
Els treballadors de la secció de redacció amb contracte a temps complet, que acorden de forma contractual o voluntàriament, i de forma no continuada, prestar servici el dissabte, percebran la quantitat de 63,22 euros per dissabte treballat. I els treballadors que presten el servici el diumenge percebran la quantitat de 143,19 euros, per traslladar el dia de descans a un altre dia de la setmana, que es fixarà d'acord amb l'organització del treball.
  
La resta de treballadors amb contracte a temps complet, que acorden de forma contractual o voluntàriament, prestar servici el diumenge, de forma no continuada, percebran la quantitat de 143,19 euros, per traslladar el dia de descans a un altre dia de la setmana, que es fixarà d'acord amb l'organització del treball.
  
Article 15 bis. Jornades en dissabte i diumenge o dissabte
  
Els treballadors de la secció de redacció amb contracte a temps complet, que acorden de forma contractual o voluntàriament, i de forma contínua, prestar servici el dissabte i diumenge, tindran una jornada setmanal de quatre dies, inclòs el dissabte i diumenge, que es fixarà segons l'organització del treball.
  
Així mateix, aquells treballadors de la secció de redacció amb contracte a temps complet, que acorden de forma contractual o voluntàriament i de forma contínua, presten servici en dissabte, tindran una jornada setmanal de cinc dies, inclòs el dissabte, que es fixarà segons l'organització del treball.
  
Article 27. Lliurances dissabtes
  
A partir de gener de 2005, el personal de la secció redacció tindrà dret a descansar tots els dissabtes i diumenges de l'any, excepte el personal de la dita secció que per contracte o voluntàriament acorde treballar els dissabtes i/o diumenges.
  
Els treballadors de tallers gaudiran d'un descans de dissabte cada 15 dies. Estos torns de dissabte no seran comptabilitzats com a lliurança de festius.
  
Per la part social: José Vte. Aleixandre Portar, Vicente García Vidal, Andrés Hernández de Sa, Lorenzo Mateo de la Encarnación, Soledad Pérez Fernández.